May | 2016 | Rachelle Du Bois Rachelle Du Bois String oomblikke soos pêrels aan 'n snoer en hang dit om jou hals
Archive | May 2016	My nuutste poging: Kwiksilwer
May25	Die eerste ses hoofstukke van KWIKSILWER is geskryf en ek wou vanoggend wegval met groot spoed en inspirasie. Dit was tot ek voor ‘n storie knoop te staan gekom het. Nou moet ek eers die skryf los en die dinkproses aan die gang kry. Iemand het so oulik vertel van “the boys in the basement.” Dis nou daai outjies in jou onderbewussyn. Hulle moet nou kans gegee word om vorendag te kom met ‘n oplossing. En moenie dink jy kan hulle in ‘n blik druk en aanjaag nie. O, nee. Hulle moet… kans gegee word om vergadering te hou en opsies te bespreek; hulle moet die probleem oplos en die volgende scenario fyn uitwerk. Dan moet hulle die storie vorentoe vat. Intussen wag ek geduldig, staar nikssiende na die toetsbord, drink koffie, eet sjokolade, trek my deurmekaar hare nog meer regop en sug diep en onophoudelik. My huismense se reaksie? Hulle kyk my vreemd aan en wys met hul vingers in sirkels langs hul kop.
Share this:TwitterFacebookGoogleEmailLike this:Like Loading...	This entry was posted on May 25, 2016, in Lewe, Romanse, Wysheid and tagged afrikaans, Afrikaanse eboek, Afrikaanse Liefdesverhale, betowering, boeke, Diep, e-boeke in Afrikaans, Eerste liefde, energie, hart, hartstog, liefde, Ligte Afrikaanse leesstof, mooi, nuwe e-boek, passie, Rachelle du Bois, romanse, stories, wysheid.	Leave a comment
May18	Falco Scuro, die Donker Valk, keer ná ŉ besoek aan die Ryk van Sapientia terug na Lucerna. Die Ryk van Lig is egter in duisternis gehul nadat die bose Timor van Falsum vir Lucerna aangeval en die Ligblom uit die Sfeer van Lig gesteel het. Lucerna, die Lamp van die Heelal, is nou byna onsigbaar, bewolk en vol skaduwees.
“Sy haal diep asem, word stil, roerloos, terwyl sy haar wortels uitstoot in die sagte, diep vrugbaarheid van die Aarde in. Sy lig haar arms en die groen sap van die lewe styg in haar lyf op tot sy ŉ stam vorm. Haar arms word sagte groen spriete en haar hande verander in teer nuwe blare wat stadig oopvou. Daar vorm ŉ klein bloeisel, eers byna onsigbaar. Dit word groter, tot een vir een wasagtige blaar oopvou óm die sysagte kroonblare wat skitterend oopkelk asof daar ŉ lig van binne skyn. Die blom verhelder steeds tot kleurvolle, glansende spirale stadig daarom kolk en die hele reënwoud naderhand lyk asof dit deur die noorderligte verlig word.
Share this:TwitterFacebookGoogleEmailLike this:Like Loading...	This entry was posted on May 18, 2016, in fantasie romanse, Gedigte, Romanse, Wetenskapfiksie and tagged afrikaans, Afrikaanse eboek, Afrikaanse Liefdesverhale, Amazon.com, betowering, e-boek, e-boeke, fantasie romanse, liefde, nuwe e-boek, romanse, vreugde.	Leave a comment
May18	Wat as ek jou nie daardie oggend in die veld met die paadjie langs sien stap het nie? Ek sou ek nooit in jou oë gekyk en my tuiste daar gesien het nie. Ek sou nie die groen en klamte aan jou lyf geruik het nie, die mistigheid sou ons nie in-kokon het nie. Die water in die stroom sou ophou huppel en die voëls sou gedemp in die bome nesmaak. Die skuif van wolke in die helder lig sou stadiger wees, die wit bolle watte vuiler teen die blou. Die asem van die wind sou nie so sag oor my gaan nie. Die skemer sou nie so fluisterend na my roep nie.
Wat as jy hier gebly het? Dan sou ons saam ŉ dag gemaak het soos geen ander dag nie. Ons sou die hemel betree en die aarde skud. Ons sou die engele laat sing en die wolke teen die lug laat jaag. Ons sou saam van die bergtop tree en die vlug van die arend namaak. Ons sou sweef op die wind en die storms gaan haal. Ons sou lag oor vandag en gister onthou.
Share this:TwitterFacebookGoogleEmailLike this:Like Loading...	This entry was posted on May 18, 2016, in Lewe, Romanse and tagged afrikaans, Afrikaanse Liefdesverhale, betowering, boeke, Diep, Eerste liefde, hart, hartstog, liefde, Rachelle du Bois, romanse, stories, wysheid.	1 Comment
May12	Die laaste paragraaf is geskryf en die laaste punt getik. Die warboel van emosies spoel heerlik oor my. Verskoon my as ek van pure lekkerte behaaglik agteroor sit en breed glimlag. Ek’s so opgewonde oor hierdie nuwe boekie in die Faktor reeks. Dis ook ‘n fantasie roman en is die tweede in die reeks.
Share this:TwitterFacebookGoogleEmailLike this:Like Loading...	This entry was posted on May 12, 2016, in Romanse, Wetenskapfiksie and tagged Afrikaanse eboek, Afrikaanse liefdesroman, Afrikaanse Liefdesverhale, Afrikaanse stories, betowering, boeke, e-boek, e-boeke, fantasie romanse, liefdesverhale, ligte ontspanning, nuwe e-boek, Rachelle du Bois, vreugde, wysheid.	2 Comments
May6	Daar is al baie geskryf en gesê oor trane. Is dit net mense wat huil? Diere tjank as hulle in pyn verkeer, maar net die mens stort trane. Ape het traankliere, maar die funksie daarvan is om hul oë te was en gesond te hou. In die mens se geval het een van ons menslike spesie baie lank gelede ’n neuro-verbinding gemaak tussen die traankliere en die gedeeltes van die brein waar gevoel gesetel is – emosie en die vyf sintuie van smaak, reuk, voel, sien en hoor.
Dit is alles goed en wel, maar hoekom huil ons trane? Omdat ons mense is. Omdat ons voel en ervaar en leef. Ons huil lang trane omdat ons ŉ fout gemaak het, of seer trane omdat ons na ons kinders daar ver verlang. Ons huil trane van verlies as iemand sterf of weggaan. Ons huil bang trane as ons angstig en vreesbevange is.
Ons huil kwaai trane omdat ons woedend is – ja, ons vroue is bekend daarvoor, tot ons verleentheid en verdere woede teenoor onsself omdat ons so ontydig die trane kan laat spat voor ons baas en kollegas. Ons huil seerkry trane oor verlore liefde, oor verhoudings met familie of vriende wat skeefloop. Ons huil trane van teleurstelling omdat ons span verloor het, of omdat dit waarvan ons gedroom het, soos mis oor die horison verdwyn.
Share this:TwitterFacebookGoogleEmailLike this:Like Loading...	This entry was posted on May 6, 2016, in Lewe, Romanse, Uncategorized, Wysheid and tagged afrikaans, Afrikaanse liefdesgedigte, Diep, e-boeke, Eerste liefde, hart, hartstog, romanse, stories, vreugde, wysheid.	Leave a comment